CELEX: 32010R0848
Language: lv
Date: 2010-09-27 00:00:00
Title: Komisijas Regula (ES) Nr. 848/2010 ( 2010. gada 27. septembris ), ar ko 2010./2011. tirdzniecības gadam nosaka atkāpi no Padomes Regulas (EK) Nr. 1234/2007 63. panta 2. punkta a) apakšpunkta attiecībā uz datumiem, kuros paziņo par cukura pārpalikuma pārnešanu

28.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 253/1
            
         KOMISIJAS REGULA (ES) Nr. 848/2010
   (2010. gada 27. septembris),
   ar ko 2010./2011. tirdzniecības gadam nosaka atkāpi no Padomes Regulas (EK) Nr. 1234/2007 63. panta 2. punkta a) apakšpunkta attiecībā uz datumiem, kuros paziņo par cukura pārpalikuma pārnešanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 85. panta c) punktu saistībā ar 4. pantu,
   tā kā:
   
               (1)
            
            
               Saskaņā ar Regulas (EK) Nr. 1234/2007 63. panta 2. punkta a) apakšpunktu katram uzņēmumam, kurš ir nolēmis pārnest uz nākamo tirdzniecības gadu visu produkciju vai daļu produkcijas, kas saražota, pārsniedzot cukura kvotu, jāinformē dalībvalstis par savu lēmumu pirms datuma, ko minētā dalībvalsts nosaka tajā pašā pantā paredzētajā termiņā.
            
         
               (2)
            
            
               Lai atvieglotu ārpuskvotas cukura piegādi Savienības tirgū, tādējādi atļaujot uzņēmumiem reaģēt uz neparedzētām pieprasījuma izmaiņām 2010./2011. tirdzniecības gada pēdējos mēnešos, ir jādod iespēja dalībvalstīm noteikt vēlākus termiņus paziņošanai par pārpalikuma cukura daudzumiem, kurus pārnes uz nākamo tirdzniecības gadu.
            
         
               (3)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1234/2007 63. panta 2. punkta a) apakšpunkta, uzņēmumiem, kas 2010./2011. tirdzniecības gadā nolēmuši uz nākamo tirdzniecības gadu pārnest cukura daudzumus saskaņā ar minētas regulas 63. panta 1. punktu, jāinformē attiecīgās dalībvalstis pirms datuma, ko minētā dalībvalsts nosaka no 2011. gada 1. februāra līdz 15. augustam.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. oktobra līdz 2011. gada 30. septembrim.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 27. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.